is is is fr es is is en is is is is is en is is en is is en pl is en is is en es is en is is en is is en is is en is is en is is en en is is is is hu is is is en is da is sv is cs nb en is
Kirkjukór Húsavíkur heldur til Kanada í júlílok
Ragnar Þór Kjartansson er látinn
Ragnar Þór Kjartansson Garðarsbraut 35 a er látinn. Útför hans fer fram frá Húsavíkurkirkju laugardaginn 30. júní kl. 14.
Jakob Gunnar Sigurðsson var skírður að Skálabrekku 7. á þjóðhátíðardaginn 17. júní. Foreldrar hans eru Halla Björg Albertsdóttir og Sigurður Valdimar Olgeirsson. Skírnarvottar: Einar Örn Arnarson og Guðrún Gunnarsdóttir.
Sighvatur Karlsson, 17/6 2007
Þuríður Hermannsdóttir lést á Akureyri 12. júní. Hún verður jarðsungin n.k. miðvikudag frá Húsavíkurkirkju kl. 14.
Sighvatur Karlsson, 15/6 2007
Kjartan Gauti Róbertsson var skírður laugardaginn 9. júní að heimili sínu. Foreldrar hans eru Selma Kristjánsdóttir og Róbert Gíslason, Miðgarði 1, Húsavík. Skírnarvottar: Hildur Kristjánsdóttir og Salvör Rafnsdóttir
Sighvatur Karlsson, 11/6 2007
Fögnum og verum glöð
Við höfum sannarlega ástæðu til þess að fagna og vera glöð að afloknum hátíðarhöldum í tilefni aldarafmælis Húsavíkurkirkju. Stórbrotnir listamenn, styrkþegar Friðrikssjóðs lögðu sitt á vogarskálina til að gera hátíðina ógleymanlega þeim sem hana sóttu með frábærum tónlistarflutningi sínum og skemmtilegu viðmóti. Friðrikssjóður hefur svo sannarlega sannað gildi sitt. Það var haft á orði hversu skýrmæltir fyrrum þjónandi prestar voru er þeir lásu ritningarlestrana í afmælismessunni og að ungir prestar gætu mikið af þeim lært. Kórar kirkjunnar vöktu athygli fyrir fallegan söng, Sigurjón Jóhannesson fyrir mjög áhugavert erindi um sögu kirkjunnar. Kirkjusögusýningin í Safnahúsinu kitlar skynfærin, myndirnar og textarnir vekja forvitni lesandans. Gamla skírnarskálin með rendum tréfæti úr gömlu kirkjunni vekur athygli, áletraða spjaldið sem var þar yfir kórdyrum einnig. Vert er að vekja athygli á því að sýningin stendur yfir í Safnahúsinu til 17. júní. Hátíðarkvöldverðurinn var ógleymanlegur þeim boðsgestum sem hann sóttu. Kirkjunni voru gefnar margar góðar gjafir sem síðar verður greint frá en sóknarprestur gerði grein fyrir þeim og bað góðan Guð að blessa glaða gefendur.Forseti Íslands, Ólafur Ragnar Grímsson flutti ávarp í kvöldverðarboðinu þar sem hann fyrir hönd íslensku þjóðarinnar þakkaði húsvíkingum fyrir að hafa gætt þjóðardýrgripsins, Húsavíkurkirkju í heila öld. Það kom mér skemmtilega á óvart í messu sjómannadagsins að sjá þar kunnugleg andlit frá Þýskalandi. Þar sátu á kirkjubekk þýsku hjónin sem ég gaf saman í hjónaband í fyrrasumar og viðtal var tekið við sem birtist í Skarpi. Ég gaf mig á tal við þau. Í ljós kom að þau komu gagngert til Húsavíkur frá Þýskalandi til þess að taka þátt í hátíðarhöldunum! Og þau áttu ekki orð yfir menningarlegri og trúarlegri reisn þessarar afmælishátíðar!
Sighvatur Karlsson, 3/6 2007
Öðruvísi mér áður brá
Það ætti ekki að hafa farið framhjá sóknarbörnum að aldarafmælis Húsavíkurkirkju verður minnst um helgina með veglegum hætti. Afmælisnefndin hefur verið vakin og sofin í þágu verkefnisins undanfarna mánuði. Formaður nefndarinnar er Helga Jónína Stefánsdóttir, meðstjórnendur auk sóknarprests eru Hreiðar Karlsson, Björn G. Jónsson og Frímann Sveinsson.Afraksturinnn er glæsileg dagskrá þar sem flestir eiga að finna eitthvað við sitt hæfi. Afmælisnefndin hvetur fólk að láta dagskrána ekki framhjá sér fara og taka með sér gesti, Við viljum sérstaklega vekja athygli á tónleikunum á föstudagskvöldið kl.20, hátíðarmessunni á laugardag kl. 14 og opnun kirkjusögusýningarinnar sama dag kl. 16 í Safnahúsinu en undirbúningur hennar hefur verið í höndum Guðna Halldórssonar, Sigurjóns Jóhannessonar og Péturs Jónassonar.Messan verður einstakur sögulegur viðburður því að þar munu þjóna fyrrverandi prestar við kirkjuna auk sóknarprests og vígslubiskups á Hólum sem mun prédika. Umgjörðin er einstök og fögur listasmíð, Húsavíkurkirkja sem ber höfundi sínum Rögnvaldi Ólafssyni fagurt vitni, reist Guð til dýrðar og vígð 2. júní 1907. Sóknarbörn eru stolt af kirkjunni sinni og hafa auðsýnt henni ræktarsemi og sóma í tilefni afmælisins eins og svo oft áður. Fyrir Prestastefnuna lagði ég inn gott orð til himnaföðurins og bað um gott veður. Ég var þá bænheyrður. Ég sé ekki betur en að ég verði bænheyrður aftur vegna afmælishátíðarinnar. Ég hef aldrei verið talinn mjög bænheitur maður. Öðru vísi mér áður brá. Sóknarbörn, til hamingju með afmælið. /sk
Sighvatur Karlsson, 30/5 2007
Valdís Birna Daníelsdóttir var skírð 27. maí. Foreldrar hennar eru Árný Björnsdóttir og Daníel Jónsson, Stórhóli 3. Skírnarvottar: Reynir Björnsson og Lilja Jóhannesdóttir.
Sighvatur Karlsson, 29/5 2007
Hekla Lovísa Sveinsdóttir var skírð 25.maí. Foreldrar hennar eru Kristjana S. Benediktsdóttir og Sveinn Bjarnason, Brúnagerði 8. Skínarvottar: Sólveig Jóna Skúladóttir og Guðrún Guðbjartsdóttir.
Sighvatur Karlsson, 28/5 2007
Sigríður Pálsdóttir er látin
Sigríður Pálsdóttir, Mararbraut 3, Húsavík lés á Fjórðungssjúkrahúsinu á Akureyri s.l. nótt.
Sighvatur Karlsson, 24/5 2007
Húsavíkurkirkja er opin ferðafólki. Upplýsingar s. 861 1351 ( Kirkjuvörður ) Verið velkomin í Húsavíkurkirkju til að skoða hana og eiga þar kyrrðarstund.
Minningarkort Orgelsjóðs Húsavíkur fást hjá versluninni Blómabrekkunni sími 858 1810 og hjá versluninni Eymundsson Penninn, sími 540 2101 á Húsavík.
Virka daga frá kl. 11-12 s. 464 1317, farsími 861 2317
Öðrum tímum eftir samkomulagi
Organisti Ilona Laido s 835 4105 ilona.laido@gmail.com
Meðhjálpari, kirkjuvörður og kirkjugarðsvörður
Guðbergur Ægisson s. 861 1351
Hann tekur við pöntunum fyrir kirkjuna og safnaðarheimilið Bjarnahús
Margrét Þórhallsdóttir s. 897 7836
Við Garðarsbraut á Húsavík. Sími 464 2136 , fax 464 1317 · Kerfi